KIRJALLINEN KYSYMYS E-1276/00 esittäjä(t): Jan Andersson (PSE) komissiolle. Elinikäisen oppimisen edistämistä koskevia sopimuksia koskevat komission suunnitelmat.



Virallinen lehti nro 046 E , 13/02/2001 s. 0161 - 0162



KIRJALLINEN KYSYMYS E-1276/00 esittäjä(t): Jan Andersson (PSE) komissiolle (19. huhtikuuta 2000) Aihe: Elinikäisen oppimisen edistämistä koskevia sopimuksia koskevat komission suunnitelmat Euroopan parlamentti on useissa yhteyksissä korostanut, että komission pitäisi kannustaa Euroopan työmarkkinaosapuolia tekemään elinikäistä oppimista koskevia sopimuksia. Lissabonin Eurooppa-neuvoston päätelmissä todetaan seuraavaa: Tuodaan elinikäinen oppiminen entistä vahvemmin esille Euroopam sosiaalisen mallin yhtenä perustekijänä myös rohkaisemalla työmarkkinaosapuolia tekemään innovaatioita ja elinikäistä oppista koskevia sopimuksia mldr (ks. päätelmä 29). Komissio voisi edistää työmarkkinaosapuolten sopimuksia sillä, että se antaa esityksen lainsäädäntöaloitteeksi, jolla komissio tulee edistämään elinikäistä oppimista. Voiko komissio antaa selvityksen siitä, mitä aloitteita se on tehnyt ja mitä aloitteita se aikoo esittää edistääkseen sitä, että Euroopan työmarkkinaosapuolet tekevät elinikäistä oppimista koskevia sopimuksia? Anna Diamantopouloun komission puolesta antama vastaus (23. kesäkuuta 2000) Jäsenvaltioiden työllisyyspolitiikan suuntaviivoista vuodeksi 2000 13 päivänä maaliskuuta 2000 tehdyssä neuvoston päätöksessä 2000/228/EY(1) esitetään poliittiset puitteet elinikäisen oppimisen tukemiseksi työllisyysstrategian tavoitteiden yhteydessä. Suuntaviivat 5 ja 6 koskevat työllistyvyyden parantamista ja suuntaviiva 15 työn organisoinnin nykyaikaistamista. Suuntaviivojen täytäntöönpanoa seurataan Luxemburgin prosessin yhteydessä, ja arviointi esitetään komission ja neuvoston yhteisessä työllisyysraportissa. Tässä yhteydessä työmarkkinaosapuolia kehotetaan tekemään sopimuksia elinikäisen oppimisen tukemiseksi. Jäsenvaltioiden vastuulla on puolestaan määritellä oikeudelliset ja institutionaaliset edellytykset, joilla edistetään kumppanuuteen perustuvaa toimintatapaa. Vuotta 2001 koskevissa työllisyyspolitiikan suuntaviivoissa elinikäisen oppimisen merkitystä lisätään, ja työmarkkinaosapuolia kannustetaan vielä enemmän tekemään keskenään sitä koskevia sopimuksia. On syytä panna merkille, että Euroopan tasolla eri alojen työmarkkinaosapuolet ovat keskenään lisänneet elinikäistä oppimista ja työn nykyaikaistamista koskevia toimia. Euroopan ammatillinen yhteisjärjestö (EAY), julkisten yritysten Euroopan keskus (CEEP), EY:n teollisuuden ja työnantajien keskusjärjestö (UNICE) ja Euroopan käsiteollisuutta ja pk-yrityksiä edustava liitto (UEAPME) ovat perustamassa työryhmää, jonka tehtävänä on kehitellä tapoja tukea mahdollisuuksia elinikäiseen oppimiseen ja ammattitaidon kehittämiseen. Ne ovat lisäksi laatimassa yhteistä raporttia sopeutumiskykyä ja työn organisointia koskevista hyvistä toimintatavoista. Osa-aikatyötä (1997) ja määräaikaisia sopimuksia (1999) koskevat puitesopimukset sisältävät myös lausekkeita koulutuksen tukemisesta. Toimialatasolla monet alat yhdistivät voimansa lähettääkseen Lissabonissa kokoontuneelle Eurooppa-neuvostolle yhteisen asiakirjan, jossa korostettiin koulutuksen ja ammattitaidon kehittämisen tarvetta. Useilla aloilla kehitetään elinikäistä oppimista tukevia aloitteita, kuten koulutustarpeita käsitteleviä työpajoja, monitaitoisuutta, Euroopan-laajuisia ammattitaitotodistuksia ja tietotekniikkakoulutuksen saatavuutta. Lisäksi komissio valmistelee tiedonantoa elinikäisen oppimisen toteuttamisesta aktiivisen kansalaisuuden tukemiseksi tietoon perustuvassa Euroopassa. Siinä esitetään konkreettisia toimia elinikäisen oppimisen keskeisistä teemoista, kuten kumppanuuteen perustuvan toimintatavan tukemisesta henkilöresursseihin investoinnin alalla ja joustavasta työn organisoinnista. Komissio on myös laatimassa uutta sosiaalipoliittista ohjelmaa, johon sisältyy aloitteita elinikäisen oppimisen ja työn nykyaikaistamisen tukemiseksi. (1) EYVL L 72, 21.3.2000.